Priručnik za K‑miksetu

# Priručnik za K‑miksetu

Gaurav Čaturvedi

programer: Kristijan Esken
programer: Helio Ćisini de Kastro
programer: Brajan Henson
prevod: Dragan Pantelić
revizija 4.5 (KDE 4.13) (21. 12. 2013.)

Autorska prava © 1996, 2005 Kristijan Esken i Mat Džonston

Pravna napomena

K‑mikseta je program kojim možete menjati jačinu zvuka sa zvučne kartice.

Poglavlje 1. Uvod
Uvod

# Poglavlje 1. Uvod

K‑mikseta podržava nekoliko platformi i zvučnih drajvera.

Ako su instalirani i alsa i OSD drajveri, K‑mikseta će koristiti alsa drajver.

Poglavlje 2. Glavni prozor
Glavni prozor

# Poglavlje 2. Glavni prozor

Pregled glavnog prozora K‑miksete

## Opcije fajla

Fajl → Sakrij prozor miksete (Esc)

  Sakrivanje prozora miksete.

Postavke
Postavke

## Postavke

Podešavanje → Audio postava

  Otvara Phononov modul Sistemskih postavki, radi podešavanja audio i video uređaja, i pozadina za KDE‑ov multimedijski API, Phonon.

### Izbor glavnog kanala

Izaberite glavni kanal u K‑mikseti.

### Podešavanje K‑miksete

#### Opšte podešavanje

Podešavanje opštih parametara K‑miksete.

Ponašanje → Odziv jačine

  Popunite ovo da aktivirate čujni odziv pri promeni jačine.

Ponašanje → Povišenje jačine

  Popunite ovu kućicu da bi jačina mogla da bude iznad preporučene vrednosti (ponekad najveća jačina PulseAudija premašuje normalnu vrednost). Morate ponovo pokrenuti K‑miksetu da bi postavka stupila na snagu.

  ### Upozorenje

  Ispraznite ovo ako primetite izobličenja zvuka pri najvećoj jačini.

Prikaz → Podeoci

  Popunite ovo da bi kontrole imale podeoke.

Prikaz → Etikete

  Popunite ovo da bi kontrole imale etikete.

Prikaz → Ekranski prikaz (OSD)

  Popunite ovo da aktivirate OSD prikaz, pri lebdenju nad K‑miksetinim kasetnim vidžetom.

Usmerenje klizača: → Vodoravno

  Ovim radio dugmetom zadajete vodoravno usmerenje za klizače kontrola.

Usmerenje klizača: → Uspravno

  Ovim radio dugmetom zadajete uspravno usmerenje za klizače kontrola.

Usmerenje klizača (jačina u sistemskoj kaseti):

  Isto kao prethodna dva radio dugmeta, samo za kontrolu jačine u sistemskoj kaseti (panel koji se dobija levim klikom na kasetnu ikonicu K‑miksete).

#### Podešavanje pokretanja

Na ovoj stranici možete podesiti razne parametre pokretanja K‑miksete.

Ponašanje → Obnovi jačine po prijavljivanju

  Popunite ovo da omogućite obnavljanje jačine zvuka po prijavljivanju.

  ### Upozorenje

  Dinamičke kontrole iz PulseAudija i MPRIS‑a 2 neće biti obnovljene.

Pokretanje → Samopokretanje

  Popunite ovo da uključite samopokretanje K‑miksete zajedno sa okruženjem površi.

#### Podešavanje zvučnog menija

Na ovoj stranici možete podesiti razne parametre zvučnog menija K‑miksete.

Usidri u sistemsku kasetu

  Popunite ovo da bi K‑mikseta pristala u sistemsku kasetu.

Preko spiska na ovoj stranici možete izabrati koje će miksete biti prikazane u zvučnom meniju.

Poglavlje 3. Napredna upotreba
Napredna upotreba

# Poglavlje 3. Napredna upotreba

## Daljinsko upravljanje i skriptovanje preko D‑Busa

K‑miksetom možete upravljati preko D‑Busa. Napredni korisnici ovako mogu izvoditi specijalne zahvate, poput utišavanja računara svaki dan u 22.000, ili bilo kakav drugi skriptovani zadatak.

Nabrajanje svih D‑Bus metoda i svojstava u vezi sa K‑miksetom:

    qdbus org.kde.kmix

Dobavljanje jačine zvuka (0%–100%):

    qdbus org.kde.kmix /Mixers/0/Master_0 org.freedesktop.DBus.Properties.Get org.kde.KMix.Control volume

Postavljanje jačine zvuka (0%–100%):

    qdbus org.kde.kmix /Mixers/0/Master_0 org.freedesktop.DBus.Properties.Set org.kde.KMix.Control volume 70

Poglavlje 4. Zasluge i licenca
Zasluge i licenca

# Poglavlje 4. Zasluge i licenca

K‑mikseta

Dokumentacija: © 2010, Gaurav Čaturvedi `(gaurav.p.chaturvedi AT gmail.com )`

Zahvalnice:

Mat Džonston `(mattj AT flashmail.com)` (preuzeti mnogi delovi iz njegove stare dokumentacije za K‑miksetu)

Preveo Dragan Pantelić `(falcon-10 AT gmx.de)`.

Dokumentacija se daje na korišćenje pod uslovima GNU‑ove Licence slobodne dokumentacije.

Program se daje na korišćenje pod uslovima GNU‑ove Opšte javne licence.

Dodatak A. Instaliranje
Instaliranje

# Dodatak A. Instaliranje

## Kako nabaviti K‑miksetu

K‑mikseta je deo projekta KDE‑a, http://www.kde.org/.

K‑mikseta se može naći u paketu kdemultimedia na ftp://ftp.kde.org/pub/kde/, glavnom FTP sajtu projekta KDE‑a.

Kompilovanje i instaliranje
Kompilovanje i instaliranje

## Kompilovanje i instaliranje

Za detaljno uputstvo za izgradnju i instaliranje KDE programa pogledajte Izgradnja KDE‑a 4 iz izvora

Pošto KDE koristi cmake, ne bi trebalo da bude poteškoća pri izgradnji. Ako problem ipak iskrsne, molimo vas da to prijavite na poštanskim listama KDE‑a.